CELEX: 32011R1385
Language: mt
Date: 2011-11-14 00:00:00
Title: Regolament tal-Kunsill (UE) Nru 1385/2011 tal- 14 ta’ Novembru 2011 dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Ginea Bissaw li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd fis-seħħ bejn iż-żewġ Partijiet

28.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 344/34
            
         REGOLAMENT TAL-KUNSILL (UE) Nru 1385/2011
   tal-14 ta’ Novembru 2011
   dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Ginea Bissaw li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd fis-seħħ bejn iż-żewġ Partijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               Fis-17 ta’ Marzu 2008, il-Kunsill adotta r-Regolament (KE) Nru 241/2008 dwar il-konklużjoni tal-Ftehim tas-Sħubija dwar is-Sajd bejn il-Komunità Ewropea u r-Repubblika tal-Ginea Bissaw (1) (minn hawn ‘il quddiem imsejjaħ “il-Ftehim ta’ Sħubija”).
            
         
               (2)
            
            
               Fil-15 ta’ Ġunju 2011 ġie inizjalat Protokoll ġdid għall-Ftehim ta’ Sħubija (minn hawn ‘il quddiem imsejjaħ “il-Protokoll il-ġdid”). Il-Protokoll il-ġdid jagħti opportunitajiet tas-sajd lill-bastimenti tal-UE fl-ilmijiet li fuqhom il-Ginea Bissaw għandha s-sovranità jew li fihom tapplika l-ġurisdizzjoni tagħha fir-rigward tas-sajd.
            
         
               (3)
            
            
               Fl-14 ta’ Novembru 2011, il-Kunsill adotta d-Deċiżjoni 2011/885/UE (2) dwar l-iffirmar tal-Protokoll il-ġdid u l-applikazzjoni provviżorja tiegħu.
            
         
               (4)
            
            
               Huwa meħtieġ li jiġi ddefinit il-mod li bih jiġu allokati l-opportunitajiet tas-sajd fost l-Istati Membri għall-perjodu ta’ applikazzjoni tal-Protokoll il-ġdid.
            
         
               (5)
            
            
               Skont l-Artikolu 10(1) tar-Regolament tal-Kunsill (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta’ bastimenti ta’ pajjiżi terzi għall-ilmijiet tal-Komunità (3), jekk l-opportunitajiet tas-sajd allokati lill-Unjoni taħt il-Protokoll il-ġdid ma jkunux qed jintużaw għal kollox, il-Kummissjoni għandha tinforma lill-Istati Membri kkonċernati dwar dan. Fin-nuqqas ta’ risposta fil-limiti ta’ żmien li għandhom jiġu stabbiliti mill-Kunsill, dan għandu jitqies bħala konferma li l-bastimenti tal-Istat Membru kkonċernat mhumiex qed jużaw għal kollox l-opportunitajiet tas-sajd tagħhom matul il-perjodu kkonċernat. Jeħtieġ li jiġu stabbiliti dawn il-limiti ta’ żmien.
            
         
               (6)
            
            
               Minħabba li l-Protokoll preċedenti skada fil-15 ta’ Ġunju 2011, jeħtieġ li dan ir-Regolament jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea u li japplika b’effett mis-16 ta’ Ġunju 2011,
            
         ADOTTA DAN IR-REGOLAMENT:
   Artikolu 1
   1.   L-opportunitajiet tas-sajd stabbiliti mill-Protokoll mehmuż mad-Deċiżjoni 2011/885/UE dwar l-iffirmar tiegħu u l-applikazzjoni provviżorja tiegħu għandhom jitqassmu fost l-Istati Membri kif ġej:
   
               (a)
            
            
               għas-sajd għall-gambli:
               
                           Spanja
                        
                        
                           1 421 
                        
                        
                           TGR
                        
                     
                           L-Italja
                        
                        
                           1 776 
                        
                        
                           TGR
                        
                     
                           Il-Ġreċja
                        
                        
                           137
                        
                        
                           TGR
                        
                     
                           Il-Portugall
                        
                        
                           1 066 
                        
                        
                           TGR
                        
                     
         
               (b)
            
            
               għas-sajd għall-ħut u ċ-ċefalopodi:
               
                           Spanja
                        
                        
                           3 143 
                        
                        
                           TGR
                        
                     
                           L-Italja
                        
                        
                           786
                        
                        
                           TGR
                        
                     
                           Il-Ġreċja
                        
                        
                           471
                        
                        
                           TGR
                        
                     
         
               (c)
            
            
               għall-bastimenti li jistadu għat-tonn bil-purse seine u bastimenti tas-sajd bil-konz tal-wiċċ:
               
                           Spanja
                        
                        
                           10.
                        
                        
                           bastimenti
                        
                     
                           Franza
                        
                        
                           9.
                        
                        
                           bastimenti
                        
                     
                           Il-Portugall
                        
                        
                           4.
                        
                        
                           bastimenti
                        
                     
         
               (d)
            
            
               għall-bastimenti tas-sajd bix-xlief u l-qasab:
               
                           Spanja
                        
                        
                           10.
                        
                        
                           bastimenti
                        
                     
                           Franza
                        
                        
                           4.
                        
                        
                           bastimenti
                        
                     
         2.   Ir-Regolament (KE) Nru 1006/2008 għandu japplika mingħajr ħsara għall-Ftehim ta’ Sħubija dwar is-sajd bejn l-Unjoni Ewropea u r-Repubblika tal-Ginea Bissaw.
   3.   Jekk it-talbiet għall-awtorizzazzjoni tas-sajd mill-Istati Membri msemmija fil-paragrafu 1 ma jkoprux l-opportunitajiet kollha tas-sajd stabbiliti mill-Protokoll, il-Kummissjoni għandha tqis it-talbiet għall-awtorizzazzjoni tas-sajd minn kwalunkwe Stat Membru ieħor skont l-Artikolu 10 tar-Regolament (KE) Nru 1006/2008.
   L-iskadenza prevista fl-Artikolu 10(1) tal-imsemmi Regolament għandha tkun ta’ għaxart ijiem tax-xogħol.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika b’effett mis-16 ta’ Ġunju 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta’ Novembru 2011.
      
         
            Għall-Kunsill
         
         
            Il-President
         
         M. SAWICKI
      
   
   
      (1)  ĠU L 75, 18.3.2008, p. 49.
   
      (2)  Ara l-paġna 1 ta’ dan il-Ġurnal Uffiċjali.
   
      (3)  ĠU L 286, 29.10.2008, p. 33.